Screenshot: YouTube (Index)

VUKOVARSKI dogradonačelnik Marijan Pavliček i predsjednik Gradskog vijeća Grada Vukovara Igor Gavrić na snimci koja je u posjedu redakcije Index, gorljivo pjevaju ustašku pjesmu "Evo zore, evo dana". Prema informacijama kojima raspolaže Index snimka je stara 3 godine, a riječ je o slavlju na vjenčanju dogradonačelnika Pavličeka.



Pavliček je član Hrvatske konzervativne stranke (HKS) koju od nedavno predvodi Ruža Tomašić, dok je Gavrić član HDZ-a.



Pavliček je gorljivi protivnik dvojezičnih ploča u Vukovaru, a poznat je i po nedavnoj izjavi kako su predstavnici Srba u tom gradu krivi što nema suživota u Vukovaru, te da "srpski političari u Hrvatskoj idu na instrukcije u Beograd".



Igor Gavrić prije tri mjeseca prešao je iz HKS-a u HDZ tvrdeći kako je ta stranka ima istovjete svjetonazorske poglede kao i da su pogledi HDZ-a na sadašnjost i budućnost hrvatskoga društva u cjelini istovjetni njegovim.